hu hu hu pl ms hu hu hu hu hu hu hu hu hu hu hu hu en hu hu hu hu hu hu hu hu hu en hu en hu hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu hu en hu hu hu hu hu hu en hu hu hu hu en hu hu hu hu hu hu hu hu hu
Nyugat-Ausztrália kincsei (18 nap) - Ausztrália Neked
— Main Menu —Főoldal Magunkról Utak - Ausztrália - Új-Zéland - Ausztrália és Új-Zéland Képek - Ausztrália látnivalók és szállások - Új-Zéland látnivalók és szállások Ajánlatkérés Hírlevél
Nyugat-Ausztrália kincsei a perth-i felhőkarcolóktól
Repjegyek adóval, illetékkel (Budapest – Perth, Perth – Budapest)
Utazás prémium légitársaságokkal, étkezésekkel (nemzetközi járatokon)
Autóbérlés biztosításokkal a teljes útra, reptértől reptérig (12 nap)
A nagyobb városokban központi szállások, az út során hangulatos kisvárosi motelek remek elhelyezkedéssel
Részletes digitális útiterv és információs dokumentum a teljes útvonalra
Tippek és trükkök a költséghatékony és biztonságos utazáshoz
AMIK EZEN AZ ÚTON RÁD VÁRNAK
A világ talán legszebb tengerparti körútja
Nyugat-Ausztrália méltán híres a hófehér homokú és türkiz tengerpartjairól, és a 40 km hosszú Nagy Óceáni Körtúra egészen biztosan Téged is ámulatba fog ejteni. Mesés tengerpartok, sziklás domboldalak és még egy (szerencsés esetben) rózsaszín tó is az utadba fog ott esni. Ide mindenképpen hozz egy külön memóriakártyát a fényképeződbe/telefonodba!
Séta az ősfák tetején
Sétáltál már 40 méter magasan 2-300 éves fák koronái között? Ha még nem, ezen az úton lehetőséged lesz erre a felejthetetlen élményre. A Nyugat-Ausztráliában őshonos, akár 80 méter magasra is megnövő kari fák tiszteletet parancsolnak méretükkel, garantáltan ámulatba ejtve fogsz közöttük sétálni.
Albany lenyűgöző természeti képződményei
A 35 ezer fős Albany városára annyi természeti csoda jut, mint a világon nagyon kevés városra. Tengeri gejzír, természetes sziklahíd, óriási tengeri szakadék és megannyi csodálatos képződmény vár arra, hogy felfedezd őket magadnak.
A világ leghosszabb famolója
Busselton egy rendkívül barátságos tengerparti helység, ami büszkén viseli a világ leghosszabb famolójával rendelkező kisváros címét. Ne aggódj, ha nincs kedved 1.8 km-t sétálni a móló végéig, egy kisvasút szivesen elvisz oda téged is, hogy ámulatba ejtő képeket készíthess a tengerbe omló nap utolsó sugarairól.
Köztudott, hogy Ausztrália a hullámszörfözés hazája, de Te egy olyan hullámot fogsz ezen az úton látni, amit lehetetlen meglovagolni. A 15 méter magas és 100 méter hosszú kőhullám lenyűgöző mozdulatlansága Téged is le fog nyűgözni a kietlen tájon.
Perth és környékének felfedezése
Ezen a túránkon megismerheted Ausztrália legnyugatibb városát és a szomszédos Rottnest Island-en pedig akár szelfizhetsz is a világ egyik legkíváncsibb és legaranyosabb állatával, a quokkával.
Az ausztrál borok világhírűek, amit most Te elsőkézből tapasztalhatsz meg az ország egyik leghíresebb borvidékén, a Margaret Riverben, ami elsősorban a Cabernet Sauvignonról és a közeli fehérhomokos strandjairól nevezetes. Igen, jól olvastad, miután megkóstoltál egy-két fantasztikus bort (azért csak óvatosan!), leruccanhatsz a tengerpartra pihenni vagy fürödni egyet.
Találkozás Ausztrália különleges állatvilágával, koalákkal, quokkával, delfinekkel
Ausztrália méltán híres különleges, sehol máshol nem honos állavilágáról. Az út során többek között lehetőséged lesz akár karnyújtásnyi közelségbe kerülnöd az elképesztően aranyos quokkával, koalákkal, és emukkal.
Új-Zélandra is szeretnél eljutni? Ebben is segítünk: mindegyik ausztrál utunkhoz kedvező áron tudunk hozzáadni egy 5-10 napos új-zélandi utazást is, hiszen Ausztrália és Új-Zéland között számos diszkont légitársaság működtet kifejezetten alacsony költségű járatokat.
Van valami, amit mindenképpen látni szeretnél, de nincs benne ebben az útban? Semmi gond, bátran jelezd felénk egyedi igényeidet, és közösen összerakjuk a számodra legmegfelelőbb útitervet.
Jól megtervezett és felépített, élménydús utazási javaslatot állítunk össze, majd teljesen személyre szabjuk az igényeidnek megfelelően
Helyismeretünknek és személyes tapasztalatainknak köszönhetően a foglalások és a kint tartózkodás ideje alatt is jelentős összeget tudunk megtakarítani
Ideális programtervezetet, útleírást és számtalan hasznos tippet és információt adunk, így maximalizáljuk az élményeket és minimalizáljuk a nem várt helyzetekből fakadó kellemetlenségeket
Levesszük a válladról azt a hatalmas mennyiségű munkát és utánajárást ami az egyéni szervezéssel jár
Személyesen vagy Skype-on keresztül találkozunk, átbeszélünk minden részletet az utazással kapcsolatosan, közösen végezzük el a foglalásokat
A legjobb ár-érték arányú jól bevált szálláslehetőségeket fogjuk javasolni, ideális elhelyezkedéssel
A foglalások után és az utazásod alatt is fordulhatsz hozzánk kérdésekkel
November és április között az ausztrál tavasz és nyár vár rád, kifejezetten meleg időjárással. Amennyiben kissé hűvösebb időjárás mellett szeretnél várost nézni és kirándulni, akkor inkább a május és október közötti időszakot javasoljuk. Napközben ilyenkor kellemes az idő, esténként egy kicsit hűvösebb (10-15 fok körül).
A tanácsadói díjunk a lefoglalt utazás ára után számolódik – mértéke 13%
Családok, baráti társaságok, csoportok részére tudunk kedvezményt adni
Számla ellenében a tanácsadó részére fizetendő készpénzben vagy átutalással
Szállásképekért és a környékbeli látnivalókért látogass el ide a képgalériába!
Ár: 680.000 Ft-tól repjeggyel
Ausztrália Ausztrália és Új-Zéland Új-Zéland
Szerzői Jogvédelem alatt! @ Ausztrália Neked 2019